CELEX: C2005/031/18
Language: fi
Date: 2005-02-05 00:00:00
Title: Asia C-486/04: Euroopan yhteisöjen komission 25.11.2004 Italian tasavaltaa vastaan nostama kanne

5.2.2005   
            
            
               FI
            
            
               Euroopan unionin virallinen lehti
            
            
               C 31/9
            
         Euroopan yhteisöjen komission 25.11.2004 Italian tasavaltaa vastaan nostama kanne
   (Asia C-486/04)
   (2005/C 31/18)
   Oikeudenkäyntikieli: italia
   Euroopan yhteisöjen komissio on nostanut 25.11.2004 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat M. Van Beek, F. Louis ja A. Capobianco.
   Kantaja vaatii, että yhteisöjen tuomioistuin:
   
               —
            
            
               toteaa, että Italian tasavalta ei ole noudattanut direktiivin 85/337/ETY (1), sellaisena kuin se on muutettuna direktiivillä 97/11/ETY (2), 2 artiklan 1 kohdan ja 4 artiklan 1, 2 ja 3 kohdan mukaisia velvoitteitaan, koska se
               
                           1)
                        
                        
                           ei ole saattanut muutetun direktiivin 85/337/ETY 5–10 artiklassa tarkoitetun ympäristövaikutusten arviointia koskevan menettelyn piiriin Massafrassa sijaitsevaa jäteperäisten polttoaineiden ja biomassan polttolaitosta koskevaa hanketta, joka on direktiivin 85/337/ETY, sellaisena kuin se on muutettuna direktiivillä 97/11/ETY, liitteeseen I sisältyvä laitos,
                        
                     
                           2)
                        
                        
                           on antanut säännöksen (3.9.1999 annetun Decreto del Presidente del Consiglio dei Ministrin, jolla muutetaan 12.4.1996 annetun Decreto del Presidente della Repubblican liitettä A, 3 §:n 1 momentin i) ja l) kohta), jonka mukaan muutamat direktiivin 85/337/ETY, sellaisena kuin se on muutettuna, liitteeseen I kuuluvat hankkeet jätetään ympäristövaikutusten arviointimenettelyn ulkopuolelle (sellaiset vaarallisten ja vaarattomien jätteiden keräämislaitoksia koskevat hankkeet, joiden kapasiteetti on yli 100 tonnia päivässä, saatetaan direktiivin 75/442/ETY 11 artiklassa tarkoitetun yksinkertaistetun lupamenettelyn piiriin).
                        
                     
                           3)
                        
                        
                           on antanut säännöksen (3.9.1999 annetun Decreto del Presidente del Consiglio dei Ministrin, jolla muutetaan 12.4.1996 annetun Decreto del Presidente della Repubblican liitettä A, 3 §:n 1 momentin i ja l kohta), jossa asetetaan sen määrittämiseksi, onko muutetun direktiivin 85/337/ETY liitteen II piiriin kuuluvan hankkeen ympäristövaikutukset arvioitava, riittämättömät valintaperusteet sen osalta, milloin huomattavia ympäristövaikutuksia omaavia hankkeita ei tarvitse saattaa ympäristövaikutusten arviointimenettelyn piiriin.
                        
                     
         
               —
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että Italian tasavalta ei ole noudattanut direktiivin 85/337/ETY, sellaisena kuin se on muutettuna direktiivillä 97/11/ETY, mukaisia velvoitteitaan syistä, jotka on esitetty sen vaatimusten yhteydessä.
   
      (1)  EYVL L 175, 5.7.1985, s. 40.
   
      (2)  EYVL L 73, 14.3.1997, s. 5.